Nákup digitálneho fotorámika začnite pri výbere jeho veľkosti a rozlíšenia obrazu. Veľké fotorámiky musia mať vyššie rozlíšenie, majú veľké rozmery nad 17 cm a hodia sa na zavesenie na stenu. Malé fotorámiky môžu mať aj nižšie rozlíšenie, sú určené na postavenie na stolík či iný kus nábytku. Vždy sledujte, aké formáty fotorámik zobrazuje, pretože niektoré dokážu okrem fotografií prehrať aj videá alebo hudbu. Zohľadnite napájanie a typ a veľkosť úložiska a zvážte, ktoré doplnkové funkcie pri digitálnom fotorámiku využijete.